Udbuddet blev afgjort i begyndelsen af februar 2018, hvor [[Umove]] fik tildelt kørslen på A-busserne og de øvrige bybusser i Roskilde. I første omgang blev det besluttet, at de to A-buslinjer skulle drives med elbusser med opladning i garagen.<ref>[https://www.moviatrafik.dk/presse/presse-og-nyheder?vis=116498003794449 ''Roskilde i front med miljøvenlige elbusser''], pressemeddelelse fra Movia, 9. februar 2018.</ref> Efterfølgende vedtog Roskildes kommunalbestyrelse så 28. februar 2018, at de øvrige bybuslinjer også skulle drives med elbusser.<ref>[https://www.moviatrafik.dk/presse/presse-og-nyheder?vis=387447937430652 ''Roskilde vælger fuld model for elbusser''], pressemeddelelse fra Movia, 1. marts 2018.</ref> Med vedtagelsen blev Roskilde det første sted i landet, hvor hele bybusdriften drives elektrisk og ikke kun som forsøg eller en enkelt linje.<ref name="Elektrificeres">[http://myldretid.dk/nyheder/nr/937 ''Roskilde bybusser elektrificeres''] af Thomas de Laine. Myldretid, 9. februar 2018.</ref> Det forventes at elbusserne vil spare Roskilde Kommune for 1.400 ton [[Kuldioxid|CO<sub>2</sub>]] årligt, svarende til den årlige udladning fra ca. 470 personbiler. Desuden bliver den oplevede støj halveret i forhold til dieselbusser, hvilket især har betydning for Roskildes historiske og tætbebyggede bymidte.<ref name="Fra bus" />
Historie Foreninger Organisationer